stanford-oval/wikipedia huggingface dataset:
Audun Lysbakken

| Audun Lysbakken |
| --- | --- |
 Lysbakken vuonna 2017.
Sosialistisen vasemmistopuolueen puheenjohtaja
 10. maaliskuuta 2012–  
Edeltäjä:  Kristin Halvorsen
Sosialistisen vasemmistopuolueen ryhmänjohtaja suurkäräjillä
 26. maaliskuuta 2012–  
Edeltäjä:  Bård Vegar Solhjell
Norjan lapsi-, tasa-arvo- ja sosiaaliministeri
 Stoltenbergin II hallitus 20. lokakkuta 2009 – 5. maaliskuuta 2012  
Edeltäjä:  Anniken Huitfeldt
Seuraaja:  Kristin Halvorsen
Suurkäräjäedustaja
 Hordalandin vaalipiiri 2009– 2001–2005  
Henkilötiedot
Koko nimi:  Audun Bjørlo Lysbakken
Syntynyt: 30. syyskuuta 1977 (ikä 47) Bergen, Norja
Tiedot
Puolue:  sosialistinen vasemmistopuolue
Audun Bjørlo Lysbakken (s. 30. syyskuuta 1977 Bergen) on norjalainen sosialistisen vasemmistopuolueen poliitikko ja puolueensa puheenjohtaja sekä suurkäräjäryhmän johtaja vuodesta 2012. Hän on istunut suurkäräjillä vuosina 2001–2005 ja vuodesta 2009 sekä toiminut lapsi-, tasa-arvo- ja sosiaaliministerinä vuosina 2009–2012. Hän erosi ministerinvirastaan, kun kävi ilmi, että hänen ministeriönsä oli myöntänyt varoja sosialistisen vasemmistopuolueen nuorisojärjestön järjestämälle tyttöjen itsepuolustuskurssille ilman avointa hakemusmenettelyä.
Aiheesta muualla

Audun Lysbakken Norjan suurkäräjien verkkosivuilla (norjaksi)
Kuvia tai muita tiedostoja aiheesta Audun Lysbakken Wikimedia Commonsissa
Ba Bển kansallispuisto

Ba Be -järvi kuivalla kaudella
Ba Bển kansallispuisto on luonnonsuojelualue Vietnamin koillisosassa Đông Bắcin alueella, Bắc Kạnin maakunnassa. Matkaa Vietnamin pääkaupunkiin Hanoihin on noin 240 km.
Puisto käsittää Vietnamin suurimman järven Ho Ba Bển ympäristöineen. Järvi on 8 kilometriä pitkä ja noin 800 metriä leveä. Se on syvimmillään 29 metriä syvä, ja siinä on lukuisia pieni kalkkikiviluotoja. Järvi on 178 metrin korkeudella merenpinnasta; puistoalueen korkeus vaihtelee 150 metristä 1098 metriin. Se on rosoista kalkkikivialuetta jossa on jyrkkäseinäisiä rotkoja ja luolia. Suurin luola on 300 metriä pitkä Phuongin luola, jonka läpi järven laskujoki Nang-joki virtaa.
Puistossa elää karhuja, tiikereitä ja apinoita, joista harvinaisin on tonkininpystynenäapina (Rhinopithecus avunculus).  Puisto tunnetaan myös 350 perhoslajistaan. Siellä järjestetään veneretkiä, joilla pääsee katsomaan luolia, vesiputouksia ja etnisten vähemmistöjen asuttamia kyliä.
Atelier Stockholm

Atelier Stockholm
Atelier Stockholm on tukholmalainen taidekoulu, joka opettaa vanhojen mestarien piirustus- ja maalaustekniikoita. Koulu sijaitsi ennen Yhdysvalloissa nimellä Pantura Studios. Koulua johtavat Hans-Peter Szameit ja Sanna Tomac.
Opintosuunnitelma noudattaa klassisia periaatteita, jossa ensiksi opetellaan piirtämään ja sen jälkeen maalaamaan. Piirustusohjelmassa oppilaat aloittavat piirtäen Charles Barguen litografioita sight-size-menetelmällä ja kipsipatsaita valkoiselle paperille hiilellä. Piirustusohjelman viimeisenä haasteena on piirtää patsas hiilellä ja valkoisella talkilla värilliselle paperille.
Maalausohjelma alkaa asetelman tai patsaan maalaamisella grisaille-paletilla, jossa on yleensä ainoastaan mustaa ja valkoista. Tämän jälkeen siirrytään rajoitettuun värilliseen palettiin, ja lopulta koko palettiin.
Samaan aikaa kun oppilaat piirtävät patsaita ja maalaavat asetelmia, he tekevät elävästä mallista lyhyitä ja pitkiä asentoja. Opintojen lomassa opiskelijoille esitellään myös taiteen kaupallinen puoli ja siihen liittyvät tavat.
Aiheesta muualla

http://www.ateljestockholm.se/
http://www.kulturstan.se/index.php?idart=253 (Arkistoitu – Internet Archive)
Aubrey David

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Aubrey Robert David
Syntymäaika: 11. lokakuuta 1990 (ikä 34)
Syntymäpaikka: Georgetown, Guyana
Pituus: 191 cm
Junioriseurat
2004–2008: Vessigny Government Secondary
2008–2009: W Connection
Seurat
| Vuodet | Seura | O | (M) |
| 2009-2011 |  FC South End | 0 | (0) |
| 2011 |  Joe Public | 7 | (0) |
| 2011-2012 |  T&TEC | 7 | (1) |
| 2012-2015 |  Caledonia AIA | 23 | (0) |
| 2014 | →  Jaro (laina) | 31 | (3) |
| 2015 |  Šahtjor Karaganda | 19 | (0) |
| 2016-2017 |  Deportivo Saprissa | 10 | (2) |
| 2016 | →  FC Dallas (laina) | 5 | (0) |
| 2017-2018 |  PS Kemi | 25 | (0) |
| 2018- |  VPS | 25 | (1) |
Maajoukkue
| 2007 | Trinidad-Tobago U17 | 5 | (0) |
| 2009 | Trinidad-Tobago U20 | 3 | (0) |
| 2011 | Trinidad-Tobago U23 | 2 | (0) |
| 2012 | Guyana | 2 | (0) |
| 2012- | Trinidad-Tobago | 23 | (1) |
 Seurajoukkueuran tilastot kattavat vain kansalliset sarjat, päivitetty 5. marraskuuta 2018.  Maajoukkueuran tilastot päivitetty 10. marraskuuta 2016.
Aubrey Robert David (s. 11. lokakuuta 1990 Georgetown, Guyana) on trinidadtobagolainen jalkapalloilija. Hän edustaa Veikkausliiga-seura Vaasan Palloseuraa. 191 senttimetriä pitkän vasenjalkaisen Davidin pelipaikka on keskuspuolustaja. Hän kuuluu myös Trinidad ja Tobagon jalkapallomaajoukkueeseen. Urallaan David on pelanut Kazakstanin, Costa Rican ja Suomen pääsarjoissa.
David debytoi aikuisten tasolla vuonna 2009 FC South Endissä kotimaassaan. Vuonna 2012 hän siirtyi yhteen maansa suurimmista seuroista, Caledonia AIA:an. Hän pelasi seurassa muun muassa CONCACAF Champions Leagueta. Keväällä 2014 David siirtyi lainalle Suomen Veikkausliigan FF Jaroon. Hän debytoi Veikkausliigassa huhtikuussa 2014 Kuopion Palloseuraa vastaan. Kauden 2014 aikana David pelasi liigassa 31 ottelua ja onnistui kolmesti maalinteossa. Jaro-kauden jälkeen David siirtyi Kazakstaniin Šahtjor Karagandan riveihin. Sen jälkeen hän pelasi kaksi kautta Costa Ricassa ja puolen vuoden lainalla FC Dallasissa.
Aubrey David palasi Suomeen keväällä 2017 PS Kemin Veikkausliigajoukkueeseen kahden vuoden sopimuksella. PS Kemin toisen vuoden sopimusta ei syntyvaan, vaan David siirtyi Vaasan VPS:n riveihin kaudeksi 2018.
Maajoukkuetasolla David on edustanut monia Trinidad ja Tobagon nuorten maajoukkueita. Hän pelasi kuitenkin synnyinmaansa Guyanan paidassa kaksi ystävyysottelua vuonna 2012. Kun hänelle ei löytynyt joukkueesta käyttöä, hän palasi takaisin Trinidad ja Tobagoon, jossa hän oli debytoinut jo helmikuussa 2012. Tuo oli mahdollista, sillä Davidin Guyanan paidassa pelaamat ottelut eivät olleet Fifan otteluita. David kuului Trinidad ja Tobagon joukkueeseen vuoden 2013 Gold Cupissa, jossa hän pelasi kolmessa ottelussa.
Käännös suomeksi
Auranmaan Viikkolehti

| Auranmaan Viikkolehti |
| --- | --- |

Lehtityyppi:  paikallislehti
Kustantaja:  Priimus Media Oy
Levikki:   8 129 (2014)
Perustettu:  1926
Päätoimittaja:  Asko Virtanen
Sitoutuneisuus:  puoluepoliittisesti sitoutumaton
Kotikunta:  Pöytyä
Kotimaa:  Suomi
Ilmestymistiheys:  kaksi kertaa viikossa
Aiheesta muualla
Kotisivu
Auranmaan Viikkolehti  on tilattava paikallislehti, joka ilmestyy Auranmaan talousalueella. Lehden toimitus sijaitsee Pöytyän kunnassa, Kyrön taajamassa. Lehti ilmestyy kaksi kertaa viikossa, tiistaisin ja perjantaisin. Lehteä julkaisee Priimus Media Oy, joka on osa TS-Yhtymää. Lehti leviää Pöytyälle, Oripäähän, Tl Koskelle, Marttilaan ja Auraan sekä Tarvasjoelle Liedossa.
Historia

Vuonna 1926 ilmestyi ensimmäinen lehti, silloiselta nimeltään Kunnallinen Viikkolehti. Vuonna 1998 Kunnallinen Viikkolehti muutti nimensä nykyiseksi Auranmaan Viikkolehdeksi.
Levikin kehitys

Auranmaan Viikkolehden levikki vuosina 2006–2014:
Audacity

Audacity tarkoittaa muun muassa seuraavia:
Audacity,  äänieditointiohjelma
HMS Audacity, Britannian kuninkaallisen laivaston saattuetukialus
MV Audacity, brittiläinen kauppa-alus
The Audacity of Hope, suom. Rohkeus toivoa, Barack Obaman teos vuodelta 2006
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Audacity”, voi hakea sivunnimihaulla, laajalla sivunnimihaulla tai tekstihaulla.
Antti Peltonen

| Henkilötiedot |
| --- | --- | --- | --- |
Syntymäaika: 22. huhtikuuta 1984 (ikä 40)
Syntymäpaikka: Ylöjärvi, Suomi
Pelipaikka: maalivahti
Pituus: 186 cm
Junioriseurat
1992–1999: Ilves
2000–2001: Atlantis
2002–2004: Jaro
Seurat
| Vuodet | Seura | O | (M) |
| 2000–2001 | Atlantis | 11 | (0) |
| 2002–2004 | Jaro | 16 | (0) |
| 2002–2004 | → JBK | 15 | (0) |
| 2003 | → Jaro II | 2 | (0) |
| 2005 | PP-70 | 11 | (0) |
| 2005 | → PP-70/2 | 1 | (0) |
| 2005 | FC Lahti | 0 | (0) |
| 2006 | VPS | 5 | (0) |
| 2006 | → Kiisto | 9 | (0) |
| 2007 | KPV | 16 | (0) |
| 2008 | Viikingit | 2 | (0) |
| 2008 | → Viikingit/2 | 8 | (0) |
| 2009 | Virkiä | 10 | (0) |
| 2011 | YlöR | 9 | (0) |
| 2012–2014 | TPV | 36 | (0) |
| 2012–2013 | → TPV/2 | 9 | (0) |
| Yhteensä | Yhteensä | 158 | (0) |
Maajoukkue
| 2001 | Suomi U17 | 3 | (0) |
| 2002 | Suomi U18 | 5 | (0) |
| 2004 | Suomi U21 | 1 | (0) |
Valmennusura
2016-2017: SJK
2018-2019: Jalkapallon Pelaajayhdistys
2020-: HJK
 Seurajoukkueuran tilastot kattavat vain kansalliset sarjat.
Antti Peltonen (s. 22. huhtikuuta 1984 Ylöjärvi) on uransa lopettanut suomalainen jalkapallomaalivahti. Nykyään hän toimii psyykkisenä valmentajana ja terapeuttina.
Pelaajaura

Peltonen on Tampereen Ilveksen kasvatti. Hän on pelannut Veikkausliigassa FF Jarossa, Vaasan Palloseurassa, FC Lahdessa ja Atlantiksessa. Ykkösessä hän on pelannut Tampereen Peli-Pojissa, Kokkolan Pallo-Veikoissa ja FC Viikingeissä. Peltonen on pelannut myös yhden nuorten ja kahdeksan poikien maaottelua. Peltonen edusti Suomea alle 16-vuotiaiden EM-kisoissa Englannissa vuonna 2001, EM-karsinnoissa Latviassa 2002 sekä high school MM-kisoissa Italiassa 2001.
Valmennusura

Vuodet 2016-2017 Peltonen toimi Veikkausliigaseura SJK:n ja vuodet 2018-2019 Jalkapallon Pelaajayhdistyksen psyykkisenä valmentajana. Vuoden 2020 alusta hän siirtyi Veikkausliigaseura HJK:in.
Valmennusura > Meriitit valmentajana

Suomen Cup voitto (SJK): 2016
SM-pronssia (SJK): 2016
Liigacup hopea (SJK): 2016
Suomen Cup hopea (SJK): 2017
Arijit Singh

| Arijit Singh> অরিজিৎ সিং ਅਰਿਜੀਤ ਸਿੰਘ |
| --- | --- |
 Arijit Singh vuonna 2015.
Henkilötiedot
Syntynyt: 25. huhtikuuta 1987 (ikä 37) Jiaganj, Länsi-Bengali, Intia
Ammatti:  laulaja, säveltäjä
Puoliso:  Koel Roy (vih. 2014)
Lapset:  2
Muusikko
Aktiivisena:  2007–
Tyylilajit:  elokuvamusiikki, intialainen popmusiikki, pop-rock, pop-folk
  [ Muokkaa Wikidatassa ] [ ohje ]  
Arijit Singh (bengaliksi অরিজিৎ সিং, Ôrijit Siṃ; s. 25. huhtikuuta 1987 Jiaganj, Länsi-Bengali, Intia) on intialainen laulaja ja säveltäjä. Hän laulaa pääasiassa hindin ja bengalin kielillä, mutta hän on laulanut myös muilla intialaisilla kielillä. Hän on voittanut monia palkintoja, mukaan lukien kaksi National Film Awards -palkintoa ja seitsemän Filmfare Awards -palkintoa.
Singh osallistui television laulukilpailuun Fame Gurukul vuonna 2005, mutta hän nousi kuuluisuuteen vasta kappaleella ”Tum Hi Ho” vuonna 2013. Spotify julisti hänet striimatuimmaksi intialaiseksi artistiksi vuosina 2020, 2021, 2022 ja 2023.
Yksityiselämä

Singh on etniseltä taustaltaan isänsä puolelta punjabi ja äitinsä puolelta bengali. Singh meni naimisiin Koel Royn kanssa vuonna 2014. Heillä on kaksi poikaa.
Palkinnot

Filmfare Awards
2014: Paras mieslaulaja – ”Tum Hi Ho” (Aashiqui 2)
2016: Paras mieslaulaja – ”Sooraj Dooba Hain” (Roy)
2017: Paras mieslaulaja – ”Ae Dil Hai Mushkil” (Ae Dil Hai Mushkil)
2018: Paras mieslaulaja – ”Roke Na Ruke Naina” (Badrinath Ki Dulhania)
2019: Paras mieslaulaja – ”Ae Watan” (Raazi)
2020: Paras mieslaulaja – ”Kalank” (Kalank)
2023: Paras mieslaulaja – ”Kesariya” (Brahmāstra: Part One – Shiva)
Filmfare Awards East
2014: Paras mieslaulaja – ”Mon Majhi Re” (Boss)
2023: Paras mieslaulaja – ”Aajkey Raatey” (Bismillah)
International Indian Film Academy Awards
2014: Paras mieslaulaja – ”Tum Hi Ho” (Aashiqui 2)
2018: Paras mieslaulaja – ”Hawayein” (Jab Harry Met Sejal)
2019: Paras mieslaulaja – ”Ae Watan” (Raazi)
2020: Paras mieslaulaja – ”Ghungroo” (War)
2023: Paras mieslaulaja – ”Kesariya” (Brahmāstra: Part One – Shiva)
National Film Awards
2018: Paras mieslaulaja – ”Binte Dil” (Padmaavat)
2022: Paras mieslaulaja – ”Kesariya” (Brahmāstra: Part One – Shiva)
Producers Guild Film Awards
2014: Paras mieslaulaja – ”Tum Hi Ho” (Aashiqui 2)
2016: Paras mieslaulaja – ”Hamari Adhuri Kahani” (Hamari Adhuri Kahani)
Screen Awards
2014: Paras mieslaulaja – ”Tum Hi Ho” (Aashiqui 2)
2015: Paras mieslaulaja – ”Muskurane” (CityLights)
2018: Paras mieslaulaja – ”Zaalima” ja ”Galti Se Mistake” (Raees ja Jagga Jasoos)
2019: Paras mieslaulaja – ”Ae Watan” (Raazi)
Stardust Awards
2017: Paras mieslaulaja – ”Channa Mereya” (Ae Dil Hai Mushkil)
Tele Cine Awards
2013: Paras mieslaulaja – ”Bojhena Shey Bojhena” (Bojhena Shey Bojhena)
West Bengal Film Journalists’ Association Awards
2018: Paras mieslaulaja – ”Maula Re” (Chaamp)
2023: Paras mieslaulaja – ”Bhalobashar Morshum” (X=Prem)
Zee Cine Awards
2014: Paras mieslaulaja – ”Tum Hi Ho” (Aashiqui 2)
2016: Paras mieslaulaja – ”Sooraj Dooba Hain” (Roy)
2017: Paras mieslaulaja – ”Ae Dil Hai Mushkil” (Ae Dil Hai Mushkil)
2020: Paras mieslaulaja – ”Pal Pal Dil Ke Paas” (Pal Pal Dil Ke Paas)
2023: Paras mieslaulaja – ”Kesariya” (Brahmāstra: Part One – Shiva)
Aiheesta muualla

Kuvia tai muita tiedostoja aiheesta Arijit Singh Wikimedia Commonsissa
Arijit Singh Internet Movie Databasessa. (englanniksi)
Aurarintakyyhky

| Aurarintakyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Leucosarcia
Laji::  melanoleuca
Kaksiosainen nimi
 Leucosarcia melanoleuca  (Latham, 1801) 
Katso myös
   Aurarintakyyhky Wikispeciesissä   Aurarintakyyhky Commonsissa 
Infobox OKNimi-testi OKIUCN-testi OK: 
Aurarintakyyhky (Leucosarcia melanoleuca) on kyyhkyihin kuuluva lintulaji. Lajia tavataan Australiassa. Tieteelliselle nimelle on myös synonyymi Leucosarcia picata.
Koko ja ulkonäkö

Aurarintakyyhky voi kasvaa 36–44 cm pitkäksi. Sukupuolet muistuttavat toisiaan ulkonäöltään. Ruumiinrakenteeltaan lintu on tukevahko, lyhytsiipinen ja pitkäpyrstöinen. Aurarintakyyhkyn otsa ja naama ovat valkoiset. Niska, rinta, selkä ja siivet ovat siniharmaat. Lajin rinnassa on V-kirjaimen muotoinen valkoinen kuvio. Vatsa on valkoinen mustin täplin, mikä saa aikaan suomumaisen ulkonäön.
Levinneisyys ja elintavat

Aurarintakyyhkyä tavataan Australian itäosissa Queenslandistä Victoriaan. Lajin elinympäristöä ovat rannikkojen tiheät ja kosteat metsät, pensaikot ja metsien lähellä olevat pihat ja puistot. Linnut liikkuvat tavanomaisesti yksin tai pareittain. Aurarintakyyhkyn ravintoa ovat marjat ja hedelmät sekä hyöteiset. Pesimäkausi on syyskuulta helmikuulle ja risupesä rakennetaan korkeaan puuhun. Naaras munii kaksi munaa.
Aurelius

Aurelius -nimisiä henkilöitä ovat tai ovat olleet:
Aurelius, Asturian kuningas 768–774
Aurelius Ambrosius, tarunomainen hahmo Geoffrey Monmouthilaisen teoksessa Historia Regum Britanniae
Aurelius Augustinus (354–430), kirkkoisä
Aurelius Caninus, Aurelius Conanus (500-luvulla), Gildasin mainitsema brittilälinen kuningas
Aurelius Prudentius (348–410), espanjalainen kristillinen runoilija
Aurelius Victor (n. 320–390), roomalainen historioitsija ja poliitikko
Carl Axel Aurelius (s. 1948), ruotsalainen piispa
Marcus Aurelius (121–180), Rooman keisari (161–180) ja filosofi
Marcus Aurelius Commodus Antoninus, Commodus (161–192), Rooman keisari 180–192, Marcus Aureliuksen poika
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aurelius”, voi hakea sivunnimihaulla, laajalla sivunnimihaulla tai tekstihaulla.
Aurelle Awona

Aurelle Awona
Marie Aurelle Awona (s. 2. helmikuuta 1993) on kamerunilainen jalkapalloilija. Hän on pelipaikaltaan puolustaja. Hän pelasi Ranskan nuorten maajoukkueissa mutta edustaa nykyään Kamerunin naisten maajoukkuetta, jossa hän pelasi ensimmäisen maaottelunsa vuonna 2015. Hän on pelannut vuosien 2015 ja 2019 MM-kilpailuissa.
Awona on edustanut Ranskassa Le Mansia, Soyaux'ta ja Dijonia.
Aubigny-les-Pothées

Aubigny-les-Pothéesin kirkko.
Aubigny-les-Pothées on kunta Ardennesin departementissa Champagne-Ardennen hallintoalueella Ranskassa. Kunnassa oli vuoden 1999 väestönlaskennassa 319 asukasta. Aubigny-les-Pothéesin pinta-ala on 10 neliökilometriä.
Aiheesta muualla

Kuvia tai muita tiedostoja aiheesta Aubigny-les-Pothées Wikimedia Commonsissa
Aubigny (Deux-Sèvres)

| Aubigny |
| --- | --- |
 Aubignyn kartta
 Aubigny
 Koordinaatit: 46°44′29″N, 00°07′06″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Parthenay
Pinta-ala:  
 – Kokonaispinta-ala:  12,0 km²
Väkiluku (2016):  172
 – Väestötiheys:  14,36 as./km²
Postinumero:  79390
Infobox OKVirheellinen NIMI-arvo: 
Aubigny on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Parthenayn koillispuolella. Kunnan pinta-ala on 12,0 neliökilometriä ja siellä on arviolta 172 asukasta (vuonna 2016). Suurimmillaan 1890-luvulla kunnassa asui noin 500 ihmistä.
Aiheesta muualla

Kuvia tai muita tiedostoja aiheesta Aubigny Wikimedia Commonsissa
Aurelius Caninus

Aurelius Caninus tai Aurelius Conanus oli 500-luvulla hallinnut alun perin Gildasin mainitsema brittiläinen kuningas, jota Gildas syyttää erilaisista synneistä. Tarkkaan ei tiedetä, missä päin Aurelius Caninus hallitsi. Mahdollisia paikkoja ovat Etelä-Englanti ja Walesin kaakkoisosat.
Aurelius Caninus tunnetaan maininnasta Gildasin teoksessa De Excidio Britanniae eli "Britannian tuho". Gildas eli varhaisella Rooman valtakunnan jälkeisellä ajalla ja hän kirjoitti latinaksi. Aurelius Caninus on yksi Gildasin nimeämästä viidestä brittiläisestä kuninkaasta, joita Gildas eri syistä paheksuu. Kuninkaita kutsutaan eri eläinten mukaan ja Caninusta Gildas nimittää "leijonan penikaksi". Aurelius Caninusta Gildas syyttää sukusurmasta ja haureudesta. Gildas kuvailee Aureliusta epäpuhtaana, sekä sisällissotaan ja ryöstelyyn taipuvaisena mainiten tämän sukulaisten jo kuolleen ja Aurelianuksen "seisovan yksin kuin puu   pellolla". Lopuksi Gildas kehottaa Aureliusta vielä katumaan tekojaan.
Varmasti ei tiedetä, missä päin Britanniaa Aurelius Caninus hallitsi. Gildas ei tätä erikseen mainitse. Neljä muuta kuningasta mainitaan kuitenkin maantieteellisessä järjestyksessä, jonka perusteella Aurelius Caninus olisi hallinnut alueita nykyisessä Etelä-Englannissa tai Walesin kaakkoisosassa. Joskus alueeksi on ehdotettu Severnin laaksoa. Nimi Aurelius on latinaa ja suhteellisen harvinainen. Gildas mainitsee myös Ambrosius Aurelianuksen sanoen tämän jälkeläisten degeneroituneen esikuvastaan. Mahdollisesti Aurelius Caninus onkin Ambrosius Aurelianuksen jälkeläinen. Nimi Caninus viittaa puolestaan koiraan. Nimi on todennäköisesti väännös kelttiläisestä arvonimestä, joka sekin viittaa koiraan. Kymrissä vastaava nimi olisi Cynan, bretoniksi Conan ja iiriksi Conán. Gildas kirjoittaa muita brittiläisiä nimiä samantapaisin väheksyvin sanaleikein.
Gildasin Aurelianuksen mainitsee myös myöhemmin kirjoittanut Geoffrey Monmouthilainen, jonka tekstissä Aurelius Caninus on tosin Aurelius Conanus. Geoffrey Monmouthilaisen mukaan Aurelius halltisi koko Britanniaa kolmen vuoden ajan. Walesilaisissa kymriksi kirjoitetuissa teksteissä sama henkilö on puolestaan Cynan Wledig.
Arthur Englund

Arthur Englund (18. toukokuuta 1893 – 13. joulukuuta 1952) oli suomalainen jalkapalloilija.
Englund edusti urallaan HIFK:a ainakin vuosina 1913–1923. Hän pelasi Suomen maajoukkueessa noina vuosina yhteensä 13 maaottelua. Englund on palkittu HIFK:n kultaisella ansiomerkillä.
Atelier Torbjörn Tillander

| Atelier Torbjörn Tillander |
| --- | --- |
Perustettu:  1956
Perustaja:  Torbjörn Tillander
Toimitusjohtaja:  Tina Tillander
Toimiala:  korujen, kultasepäntuotteiden ja muiden vastaavien tuotteiden valmistus
Kotisivu:  tillander.com
Infobox OKVirheellinen NIMI-arvo: 
Atelier Torbjörn Tillander on suomalainen korunvalmistusyritys ja koruliike. Se sijaitsee Helsingissä Kluuvikadulla.
Yrityksen perustajan Torbjörn Tillanderin isoisän isä Aleksander E. Tillander perusti kultasepänliikkeen Pietariin 1860. Menestyvä yritys toimitti esineitä mm. Nikolai II:n perheelle. Kun Venäjän vallankumous alkoi, siirtyi Tillanderin liiketoiminta suvun kotimaahan Suomeen. Sukupolvenvaihdosten myötä Torbjörnistä tuli yrityksen kultasepänverstaan johtaja. Torbjörn lähti lopulta perheyrityksestä ja perusti oman liikkeen Helsinkiin vuonna 1956. Tuo yritys, Oy Tillander Ab, toimii nykyään Turussa.
Torbjörnin tytär Tina Tillander on opiskellut gemmologiksi Saksassa ja helmien asiantuntijaksi Japanissa. Suomessa hän on saanut kultasepän koulutuksen isänsä opissa. Tinan tytär Jenny Tillander on myös mukana yrityksen toiminnassa.
Yrityksen korut valmistetaan käsityönä yrityksen omassa verstaassa Helsingin keskustassa. Yrityksen kultaseppä Rauno Tynkkynen on valittu vuonna 2008 Vuoden Kultasepäksi. Hän toimii myös kouluttajana Lahden käsi- ja taideteollisuusoppilaitoksessa.
Yrityksen mainossarja valittiin vuonna 2008 toiseksi Vuoden aikakauslehtimainokseksi.
Aiheesta muualla

Yrityksen kotisivut
Arbaaz Khan

| Arbaaz Khan |
| --- | --- |
 Arbaaz Khan vuonna 2017.
Henkilötiedot
Syntynyt: 4. elokuuta 1967 (ikä 57) Bombay, Maharashtra, Intia
Ammatti:  näyttelijä elokuvatuottaja elokuvaohjaaja
Puoliso:  Malaika Arora  (vih. 1998; ero 2017)
Lapset:  1
Näyttelijä
Aktiivisena:  1996–
Aiheesta muualla
IMDb 
AllMovie
Arbaaz Khan (s. 4. elokuuta 1967 Bombay, Maharashtra) on intialainen näyttelijä, elokuvatuottaja ja -ohjaaja. Hän on työskennellyt pääasiassa hindinkielisissä elokuvissa. Hän toimi tuottajana elokuvassa Dabangg (2010), josta tuli suuri menestys. Khan myös tuotti ja ohjasi elokuvan jatko-osan, Dabangg 2:n (2012).
Perhe

Arbaaz Khan on elokuvakäsikirjoittaja Salim Khanin ja tämän ensimmäisen vaimon Salman toiseksi vanhin poika. Hänen veljiään ovat tunnettu näyttelijä Salman Khan ja näyttelijä-tuottaja Sohail Khan. Hänellä on myös kaksi sisarta, Alvira ja Arpita. Näyttelijä Helen on hänen äitipuolensa.
Khan meni naimisiin malli ja näyttelijä Malaika Aroran kanssa vuonna 1998. Heidän poikansa Arhaan syntyi vuonna 2002. Khan ja Arora muuttivat erilleen vuonna 2016 ja avioero astui voimaan vuonna 2017.